|  |
| --- |
| Straipsnių serija |
| Islamas |
|  |
| 
Pranašai ir dvasininkai
* + Alachas · Dievo vienovė · Mahometas · Kiti pranašai · Ahl al-Bayt · Sahaba · Rašidų kalifatas · Kalifas · Imamatas · Imamai

 |
| 
Musulmonų praktikos
* + Šahada · Salatas · Zakiatas · Saumas · Chadžas

 |
| 
Islamiškosios šventės
* + Id al Fitras · Id al Adcha · Maulidas · Miradžas · Didybės naktis

 |
| 
Islamo atšakos
* + Sunizmas · Šiizmas · Sufizmas

 |
| 
Tekstai ir religiniai šaltiniai
* + Koranas · Suna · Hadisai · Fikhas · Adabas · Šariatas · Kalam

 |
| 
Kultūra ir visuomenė
* + Mečetė · Menas · Islamizmas · Džihadizmas · Islamo fundamentalizmas · Islamofobija

 |
| Islamo terminų žodynas |
| Ž • A • R |

Penki islamo ramsčiai
**Penki islamo ramsčiai** (arab. أركان الإسلام = *arkān al-Islām*), arba **arkanai** (أركان = *arkān* – ‘atrama, ramstis’) – penkios svarbiausios musulmonų pareigos: tikėjimo išpažinimas (šahada), malda (salatas), religinis mokestis (zakiatas), pasninkas (saumas) ir piligrimystė (chadžas). Kartais šioms pareigoms priskiriama ir kova už islamą – džihadas.

Sunizmas
--------

### Tikėjimo išpažinimas (šahada)

*Pagrindinis straipsnis – šahada*.
Pirmasis islamo ramstis – šahada – tikėjimo išpažinimas, liudijantis Dievo vienovę ir Mahometo pranašiškos pasiuntinystės viršenybę. Šahadą sudaro 2 dalys:

1. لَا إِلَٰهَ إِلَّا ٱللَّٰهُ = *lā ʾilāha ʾillā -llāhu* („Nėra kito dievo, išskyrus Dievą")
2. مُحَمَّدٌ رَسُولُ ٱللَّٰهِ = *muḥammadur rasūlu -llāh* („Mahometas yra Dievo pasiuntinys")

Norint tapti musulmonu ir atsiversti į islamą, būtina ištarti (ir įtikėti) šahadą.

### Malda (salatas)

*Pagrindinis straipsnis – salatas*.
Antrasis islamo ramstis – salatas – malda. Privaloma malda atliekama penkis kartus per dieną: prieš aušrą, tuoj po vidurdienio, vakare, prieš saulėlydį ir naktį. Korane privalomų maldų skaičius nėra nurodytas. Melstis penkis kartus per parą priimta dar Mahometo laikais. Salatas – dėkingumo Dievui išraiška, tiesioginis jo ir žmogaus ryšys, didžiausia artumo akimirka.

### Religinis mokestis (zakiatas)

*Pagrindinis straipsnis – zakiatas*.
Trečiasis islamo ramstis – zakiatas – išmaldos davimas, skirtas vargšams ir skurstantiems musulmonams remti bei islamo idėjoms platinti ir įgyvendinti. Privalomą mokestį (2,5 % nuo turimo finansinio turto) kasmet musulmoniškų metų pabaigoje privalo mokėti visi turto cenzą atitinkantys musulmonai.

### Pasninkas (saumas)

*Pagrindinis straipsnis – saumas*.
Ketvirtasis islamo ramstis – saumas – pasninkas. Kiekvienais metais ramadano mėnesį visi pajėgūs musulmonai privalo pasninkauti: nuo aušros iki saulėlydžio susilaikyti nuo maisto, gėrimo, rūkymo bei lytinių santykių.

### Piligrimystė (chadžas)

*Pagrindinis straipsnis – chadžas*.
Penktasis islamo ramstis – chadžas – piligrimystė į Meką. Chadžą nors kartą gyvenime privaloma atlikti tik tiems, kurie yra fiziškai ir finansiškai pajėgūs tai padaryti. Per chadžą Mekoje aplankoma Kaabos šventykla (kurios rytinėje sienoje įmūrytas Juodasis akmuo) ir Arafato slėnis.

Šaltiniai
---------

1. ↑  „Arkanas". *www.vle.lt*. Visuotinė lietuvių enciklopedija. Nuoroda tikrinta 2023-07-04.  Išorinė nuoroda parametre `|website=` (pagalba)
2. ↑  „Šahada". *www.vle.lt*. Visuotinė lietuvių enciklopedija. Nuoroda tikrinta 2023-07-04.  Išorinė nuoroda parametre `|website=` (pagalba)
3. 1 2 3 4  „Apie islamą". *www.islamasvisiems.lt*. Nuoroda tikrinta 2023-07-04.  Išorinė nuoroda parametre `|website=` (pagalba)
4. ↑  „Salatas". *www.vle.lt*. Visuotinė lietuvių enciklopedija. Nuoroda tikrinta 2023-07-04.  Išorinė nuoroda parametre `|website=` (pagalba)
5. ↑  „Zakiatas". *www.vle.lt*. Visuotinė lietuvių enciklopedija. Nuoroda tikrinta 2023-07-04.  Išorinė nuoroda parametre `|website=` (pagalba)
6. ↑  „Saumas". *www.vle.lt*. Visuotinė lietuvių enciklopedija. Nuoroda tikrinta 2023-07-04.  Išorinė nuoroda parametre `|website=` (pagalba)
7. ↑  „Chadžas". *www.vle.lt*. Visuotinė lietuvių enciklopedija. Nuoroda tikrinta 2023-07-04.  Išorinė nuoroda parametre `|website=` (pagalba)